Document ID: 31984D0374

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 4ης Ιουλίου 1984
σχετικά με ορισμένα προστατευτικά μέτρα κατά του αφθώδους πυρετού στην Ελλάδα
(84/374/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών κα χοιροειδών (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,
την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 83/646/ΕΟΚ, και ιδίως το άρθρο 8,
την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε από την οδηγία 81/476/ΕΟΚ (5), και ιδίως το άρθρο 7,
Εκτιμώντας:
ότι εμφανίστηκε στην Ελλάδα ο αφθώδης πυρετός· ότι η ασθένεια αυτή δύναται να αποτελέσει κίνδυνο για το ζωικό κεφάλαιο των άλλων κρατών μελών, λογω του σημαντικού αριθμού συναλλαγών, τόσο ζώων όσο και νωπών κρεάτων·
ότι τα μέτρα που λήφθηκαν από τις ελληνικές αρχές επιτρέπουν να περιοριστούν οι επιπτώσεις της ασθένειας μόνο σε ένα περιορισμένο μέρος της περιοχής· ότι πρέπει, επομένως, να ισχύουν τα περιοριστικά μέτρα μόνο στις αποστολές από αυτή την περιοχή·
ότι ορισμένα κράτη μέλη έλαβαν προστατευτικά μέτρα επί του προκειμένου· ότι είναι σκόπιμο να λάβουν όλα τα κράτη μέλη τα απαραίτητα και συντονισμένα μέτρα για να αντιμετωπίσουν την ασθένεια·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη απαγορεύουν την εισαγωγή στην επικράτειά τους ζώων βοείου και χοιρείου είδους που προέρχονται από τα μέρη της ελληνικής επικράτειας που καθορίζονται στο παράρτημα.
Άρθρο 2
Τα κράτη μέλη απαγορεύουν την εισαγωγή στην επικράτειά τους νωπών κρεάτων ζώων του βοείου, χοιρείου, προβείου και αιγείου είδους και προϊόντων με βάση το κρέας, εκτός από τα προϊόντα που έχουν υποστεί μία από τις κατεργασίες που αναφέρονται στο άρθρο 4 παράγραφος 1 της οδηγίας 80/215/ΕΟΚ, που προέρχονται από τα μέρη της ελληνικής επικράτειας που καθορίζονται στο παράρτημα.
Άρθρο 3
1. Το υγειονομικό πιστοποιητικό που προβλέπεται από την οδηγία 64/432/ΕΟΚ και το οποίο συνοδεύει τα ζώα που προέρχονται από τη Ελλάδα, πρέπει να συμπληρωθεί με την ακόλουθη ένδειξη: « Ζώα σύμφωνα με την απόφαση 84/374/ΕΟΚ της Επιτροπής της 4ης Ιουλίου 1984.»
2. Το κτηνιατρικό πιστοποιητικό που προβλέπεται από την οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (6) και το οποίο συνοδεύει τα νωπά κρέατα που εξάγονται από την Ελλάδα, πρέπει να συμπληρώνεται από την ακόλουθη ένδειξη: «Κρέατα που πληρούν τους όρους της απόφασης 84/374/ΕΟΚ της Επιτροπής της 4ης Ιουλίου 1984.»
3. Το κτηνιατρικό πιστοποιητικό που προβλέπεται από την οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (7) και το οποίο συνοδεύει τα προϊόντα με βάση κρέατα που αναφέρονται στο άρθρο 2 και εξάγονται από την Ελλάδα, πρέπει να συμπληρώνεται από την ακόλουθη ένδειξη: «Προϊόντα που πληρούν τους όρους της απόφασης 84/374/ΕΟΚ της Επιτροπής της 4ης Ιουλίου 1984.»
Άρθρο 4
Τα κράτη μέλη τροποποιούν τα μέτρα που εφαρμόζουν στις συναλλαγές ώστε να συμφωνούν με την παρούσα απόφαση. Ενημερώνουν σχετικά αμέσως την Επιτροπή.
Άρθρο 5
Η Επιτροπή παρακολουθεί την εξέλιξη της κατάστασης και, ενδεχομένως, η παρούσα απόφαση θα τροποποιηθεί συναρτήσει αυτής της εξέλιξης.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 4 Ιουλίου 1984.

Labels: 3
18
17
6